da de da de da de fi en en en sv da nl de bar da da da da da da da da da da da da da it da da da da da da da de
Skoleforeningen og Sydslesvigting | Dansk Skoleforening for Sydslesvig e.V.
Sydslesvigsk Forenings (SSF) landsmøde besluttede i efteråret 2012 at gå ind i en tænkeproces om et Sydslesvigting som en slags demokratisk legitimation for ideer og beslutninger, som vedrører mindretallet som helhed.
Skoleforeningen er som en forældrestyret og dermed brugerstyret forening bygget op omkring institutionernes Samarbejdsråd og det overordnede Fællesråd. De ansatte er repræsenteret i Samarbejdsrådet, dog sådan at forældrerepræsentantene har et talmæssigt flertal. Skoleforeningens Styrelse består af forældrerepræsentanter fra de 9 fælleskoledistikter. Formand og næstformand vælges af Fællesrådet. Med i Styrelsen sidder repræsentanter fra Direktionen
Skoleforeningen modtager pengetilskud til skole- og børnehavedrift fra tysk og dansk side, og de demokratisk valgte råd i Skoleforeningen er overfor tilskudsgiverne ansvarlige for den korrekte anvendelse af midlerne. Ifølge vedtægterne er det utænkeligt, at Skoleforeningen vil kunne afgive suverænitet til et Sydslesvigting. Og hvad er så argumentet for at oprette endnu et »ting« uden kompetence?
Teoretisk ville det være muligt at forandre Skoleforeningens vedtægter, men er det det, vi ønsker og hvad ville konsekvenserne være? Efter min overbevisning har Skoleforeningen gennem sine vedtægter en optimal demokratisk form. Den udelukker en majorisering af beslutningsprocessen gennem interesseorganisationer indenfor eller udenfor foreningen. Den fører til et højt engagementsniveau i foreningen og hos brugerne, fordi de føler, at de er med i beslutningsprocessen. Formen understreger, at skolerne er forældrestyret. Skoleforeningens forældre har som det vigtigste ansvaret for deres børn og dernæst at sikre, af det er de dygtigste og mest engagerede pædagoger, lærere og andre ansatte som får løn for at drive skolerne og dagistitutionerne.
Det sydslesvigske Samråd er et forum, hvor de forskellige grupperinger indenfor mindretallet kommer sammen for at informere hinanden og drøfte forskellige emner. At tilskrive Samrådet en overordnet kompetence ville være at overdrive, men der træffes aftaler af overordnet betydning for mindretallet blot gennem argumentation, forståelse og indsigt. Samrådet har, efter ønske fra SSF, besluttet at indkalde de forskellige mindretalsforeninger og organisationer til samtaler omkring tanken om et Sydslesvigting. Her vil alle, også Skoleforeningen, have mulighed til at argumentere for deres standpunkter.
Den Børnekulturelle Rygsæk i Sydslesvig 2022-2023
28. juni 2022Så har den nye børnekulturelle rygsæk set dagens lys i Sydslesvig. En rygsæk fyldt med fantastiske børnekulturelle tilbud for alle børn mellem 0-18 år i dagti...
Dansk Skoleforening for Sydslesvig e.V.Stuhrsallee 2224937 Flensburg